Opetushallitus


TIEDON ETSINTÄ JA LÄHTEEN TULKINTA: MANNERHEIMIN “MIEKKAVALA” 
________________________________________________________
Historian oppiaineen perusopetuksen päättöarvioinnin tukimateriaali

ALOITUS
TIEDON ETSIMINEN JA ALKUPERÄISLÄHTEEN TULKINTA
Tehtävä liittyy historian opetussuunnitelman tavoitteeseen 11 ”harjaannuttaa oppilasta käyttämään erilaisia lähteitä, vertailemaan niitä ja muodostamaan oman perustellun tulkintansa niiden pohjalta”. Oppilaalla on mahdollisuus löytää tietoa lähteestä, mutta myös tehdä tulkintoja sen kohderyhmästä ja tavoitteesta. Tehtävä liittyy myös tavoitteeseen 4 siten, että oppilaan on mahdollista ilmaista osaamistaan tekstin ja esimerkiksi siinä mainittujen henkilöiden liittymisestä omaan aikaansa.

Pasi Hieta


HISTORIALLINEN MUUTOS JA JATKUVUUS 
TYÖSKENTELYN OHJEET
Tehtävä: Oppilas vastaa lähteen perusteella kysymyksiin tarvittaessa aikuisen ohjaamana.
Ote Mannerheimin Miekkavalana tunnetusta julistuksesta 26.2.1918:
”Meidän ei tarvitse ottaa armonlahjana sitä maata, joka jo veren siteillä kuuluu meille, ja minä vannon sen suomalaisen talonpoikaisarmeijamme nimessä, jonka ylipäällikkönä minulla on kunnia olla, etten pane miekkaani tuppeen, ennen kuin laillinen järjestys vallitsee maassa, ennen kuin kaikki linnoitukset ovat meidän käsissämme, ennen kuin viimeinenkin Leninin soturi ja huligaani on karkotettu niin hyvin Suomesta kuin Vienan Karjalastakin. Luottaen oikeaan, jaloon asiaamme, luottaen urhoollisiin miehiimme ja uhrautuvaisiin naisiimme luomme me nyt mahtavan, suuren Suomen.”
1. Missä asemassa tekstin kirjoittaja on?

2. Keitä tekstissä pidetään vihollisina?


3. Mitä vihollisille pitää tehdä ja miksi?

4. Kenelle viesti on tarkoitettu?

5. Mitä kirjoituksella tavoitellaan?

5 
	T11: Oppilas vastaa ohjatusti menneisyyttä koskeviin kysymyksiin hänelle annetun tietolähteen pohjalta. Oppilas muodostaa opettajan ohjaamana jostain lähteestä tulkinnan.
	1. Missä asemassa tekstin kirjoittaja on?
2. Ketä tekstissä pidetään vihollisina?
	Oppilas löytyy tekstistä tarpeen vaatiessa aikuisen ohjaamana vastauksen kysymykseen. Oppilas oivaltaa tarpeen vaatiessa aikuisen ohjaamana, minkä tahon kirjoittaja esittää vihollisena.

	7 
	T11: Oppilas esittää jonkin tulkinnan hyödyntäen käytössään olevia lähteitä. 
	3. Mitä vihollisille pitää tehdä ja miksi?
4. Kenelle viesti on tarkoitettu?
	Oppilas osaa kertoa, että viholliset pitää ajaa pois Suomesta. Hän osaa kertoa syyksi maan haltuun ottamisen ja laillisen järjestyksen palauttamisen. Oppilas osaa tulkita tekstistä, että viesti on tarkoitettu suomalaisille.

	8 
	T11: Oppilas vastaa menneisyyttä koskeviin kysymyksiin tulkitsemalla erilaisista lähteistä saamaansa informaatiota. 
 Oppilas esittää historian tapahtumista tai ilmiöistä omia perusteltuja tulkintoja.
	3. Mitä vihollisille pitää tehdä ja miksi?
4. Kenelle viesti on tarkoitettu?
5. Mitä kirjoituksella tavoitellaan?
	Oppilas kertoo perustellen tulkintansa siitä, mitä vihollisille pitää tehdä ja millä perusteella. Hän esittää myös perustellun tulkinnan siitä, että teksti on suunnattu suomalaisille ja sillä tavoitellaan esimerkiksi suomalaisten yhteishengen vahvistamista ja luodaan taisteluhenkeä. Oppilas liittää tekstin historialliseen aikaan tai tilanteeseen. (T4 arvosanan 8 kriteeri)

	9 
	T11: Oppilas tulkitsee erilaisia historiallisen tiedon lähteitä. Oppilas esittää historian tapahtumista tai ilmiöistä omia perusteltuja tulkintoja osoittaen tunnistavansa tulkintoihinsa liittyvän virhetulkinnan mahdollisuuden.
 
	3. Mitä vihollisille pitää tehdä ja miksi?
4. Kenelle viesti on tarkoitettu?
5. Mitä kirjoituksella tavoitellaan?
	 Oppilas kertoo perustellen tulkintansa siitä, mitä vihollisille pitää tehdä ja millä perusteella. Perusteena voidaan esittää esimerkiksi Venäjän taholta koettu uhka Suomen epävarmassa tilanteessa. Hän esittää myös perustellun tulkinnan siitä, että teksti on suunnattu suomalaisille ja antaa useampia esimerkkejä siitä, mitä tekstillä tavoitellaan, esimerkiksi tavoitteen Suur-Suomesta. Oppilas liittää tekstin ja sen sisällön tuon ajan historialliseen historialliseen tilanteeseen. (T4 arvosanan 9 kriteeri)


 

